**Συχνές Ερωτήσεις- Απαντήσεις**

1. **Πώς μπορώ να γνωρίζω αν δικαιούμαι την οικονομική ενίσχυση ώστε να στείλω τα δικαιολογητικά;**

* Θα πρέπει να μελετήσετε την Πρόσκληση Εκδήλωσης Ενδιαφέροντος. Εκεί αναφέρεται αναλυτικά ποιοι δικαιούνται την οικονομική ενίσχυση και ποιοι αποκλείονται από τη διαδικασία.

1. **Είμαι φοιτητής του Πανεπιστημίου Ιωαννίνων και διανύω το 7ο έτος. Δικαιούμαι την οικονομική ενίσχυση ή είναι για άτομα μέχρι το 5ο έτος;**

* Σύμφωνα με την Πρόσκληση Εκδήλωσης Ενδιαφέροντος, η οικονομική ενίσχυση δίνεται σε όσους: *Στ. Δεν έχουν υπερβεί το προβλεπόμενο από τον κανονισμό σπουδών χρονικό όριο των εξαμήνων φοίτησης που απαιτείται για τη λήψη πτυχίου και έχουν επιτύχει στο εξήντα τοις εκατό (60%) των μαθημάτων του ενδεικτικού προγράμματος σπουδών του ακαδημαϊκού έτους 2020-2021, πλην των πρωτοετών(η επιτυχής περάτωση‐εξέταση μαθημάτων δεν απαιτείται να βεβαιωθεί για τους πρωτοετείς φοιτητές).*

1. **Είμαι πρωτοετής φοιτητής για το έτος 2021-22, μπορώ να κάνω την αίτηση για την οικονομική ενίσχυση;**

* Ναι, μπορείτε. Ειδικά για τους πρωτοετείς φοιτητές δεν απαιτείται η προσκόμιση σας βεβαίωσης επιτυχούς εξέτασης μαθημάτων στα δικαιολογητικά του φακέλου σας.

1. **Λαμβάνω το φοιτητικό επίδομα κατοικίας. Θεωρείται υποτροφία δημοσίου τομέα; Μπορώ να κάνω αίτηση για την οικονομική ενίσχυση;**

* Ναι, μπορείτε να κάνετε αίτηση. Το φοιτητικό επίδομα στέγασης δεν αποτελεί συνθήκη αποκλεισμού από την διαδικασία αιτήσεων για χορήγηση οικονομικής ενίσχυσης, σύμφωνα με την παρούσα Πρόσκληση.

1. **Μου έχουν χορηγηθεί κάποια αεροπορικά εισιτήρια, μετά από διαγωνισμό θεωρούνται υποτροφία ιδιωτικού τομέα;**

* Όχι, δεν θεωρούνται υποτροφία ιδιωτικού τομέα. Ως εκ τούτου, μπορείτε να προχωρήσετε στην αίτηση για οικονομική ενίσχυση

1. **Από που μπορούμε να λάβουμε τη Βεβαίωση περί μη διαμονής σε φοιτητική εστία;**

* Μπορείτε να λάβετε τη Βεβαίωση από τη Γραμματεία του Τμήματος Πρόνοιας της Διεύθυνσης Φοιτητικής Μέριμνας (κτίριο Α’ Εστίας, τηλ. 26510-05466, 26510-05467).

1. **Ως μόνιμη κατοικία δική μου οφείλω να βάλω το πατρικό μου ή τα Ιωάννινα;**

* Ως τόπος μόνιμης κατοικίας λογίζεται "*η Περιφερειακή Ενότητα όπου κατοικεί μόνιμα ο υποψήφιος και οι γονείς του, εφόσον είναι εξαρτώμενο μέλος ή ο σύζυγος εφόσον είναι έγγαμος, με εξαίρεση (α) τις νησιωτικές περιφέρειες, όπου ως τόπος μόνιμης κατοικίας νοείται το νησί και (β) τις Περιφερειακές Ενότητες της Αττικής -πλην της Περιφερειακής Ενότητας Νήσων- όπου ως τόπος μόνιμης κατοικίας νοείται το σύνολο της Αττικής."*

1. **Έχω χάσει τον πατέρα/την μητέρα μου, θεωρούμαι μέλος μονογονεϊκής οικογένειας;**

-Σε περίπτωση απώλειας του ενός εκ των δύο γονέων θα μπορούσατε να δηλώσετε μέλος μονογονεϊκής οικογένειας, δεδομένου ότι ο άλλος γονέας δεν έχει προχωρήσει σε δεύτερο γάμο. Αν επιλέξετε κατά την αίτησή σας το κριτήριο μοριοδότησης Β.1.6. "Εξαρτώμενο μέλος μονογονεϊκής οικογένειας", θα πρέπει να ελέγξετε και τα δικαιολογητικά ΧΙΧ και ΧΧ προς υποβολή, **μεταξύ των άλλων.**

1. **Είμαι φοιτητής/φοιτήτρια σε τμήμα του πρώην ΤΕΙ Ηπείρου, μπορώ να συμμετέχω στην "Πρόσκληση Υποβολής Αιτήσεων Προπτυχιακών Φοιτητών για τη Χορήγηση Οικονομικής Ενίσχυσης”;**

* «*Η ενίσχυση αφορά φοιτήτριες και φοιτητές που ανήκουν τους Ευπαθείς Κοινωνικά Ομάδες (Ε.Κ.Ο) των Τμημάτων/Σχολών του Πανεπιστημίου Ιωαννίνων (εξαιρούνται οι φοιτητές δικαιούχοι στέγασης στη Φοιτητική Εστία Ιωαννίνων),****τους αυτά υπήρχαν πριν από τη συγχώνευσή του με το πρώην ΤΕΙ-Ηπείρου****, ώστε να ολοκληρώσουν έγκαιρα τους σπουδές τους και να διασφαλιστεί η ισότιμη συμμετοχή τους στην τριτοβάθμια εκπαίδευση «*

1. **Το Ε9 ποιου έτους πρέπει να καταθέσω;**

* Οι οικονομικές ενισχύσεις αφορούν το ακαδημαϊκό έτος 2021-22, συνεπώς τα φορολογικά σας στοιχεία (εκκαθαριστικό και Ε9) θα πρέπει να είναι του φορολογικού έτους 2021.

1. **Από που μπορώ να λάβω τη βεβαίωση του Τμήματος/Σχολής του υποψήφιου για τον τρόπο εισαγωγής;**

* Από τη Γραμματεία του Τμήματός σας.

1. **Τι είναι η βεβαίωση μόνιμης κατοικίας και ποιος την εκδίδει;**

* Η *βεβαίωση μόνιμης κατοικίας* εκδίδεται από το δημοτολόγιο του Δήμου στον οποίο ανήκετε. Κατανοώντας τις δύσκολες συνθήκες που βιώνουμε όλοι και για τη διευκόλυνσή των υποψηφίων μπορεί να γίνει δεκτή και η "Βεβαίωση Μόνιμης Κατοικίας Ειδικής Χρήσης" μέσω του taxisnet.

1. **Είμαι εξαρτώμενο μέλος, το κατά κεφαλήν εισόδημα αφορά το οικογενειακό με βάση το εκκαθαριστικό που αντιστοιχεί στα ΑΦΜ των γονέων μου ή ατομικά για εμένα;**

* Σύμφωνα με την Πρόσκληση ως κατά κεφαλήν εισόδημα λογίζεται *το πηλίκο που προκύπτει από τη διαίρεση του ετήσιου οικογενειακού εισοδήματος με τα μέλη της οικογένειας του υποψήφιου. Στην περίπτωση αυτοτελών φορολογικών δηλώσεων στις οποίες ο υποψήφιος είναι υπόχρεος ή εξαρτώμενο μέλος, ο υπολογισμός του κατά κεφαλήν εισοδήματος γίνεται για κάθε υποβληθείσα φορολογική δήλωση και λαμβάνεται υπ' όψιν το υψηλότερο κατά κεφαλήν εισόδημα.*

1. **Οι υπεύθυνες δηλώσεις πρέπει να έχουν το γνήσιο της υπογραφής;**

* Ναι. Εναλλακτικά μπορείτε να δοκιμάσετε την έκδοση των Υπεύθυνων Δηλώσεων μέσω του gov.gr

1. **Είμαι φοιτητής του Πανεπιστημίου Ιωαννίνων και έλαβα την οικονομική ενίσχυση του Πανεπιστημίου για το έτος 2020-21, μπορώ να υποβάλω αίτηση φέτος;**

* Ναι, μπορείτε.

1. **Πώς μπορώ να κάνω εγγραφή στην ομάδα «ΕΚΟ 2021-2022» στην πλατφόρμα MS TEAMS;**

* Για να κάνετε εγγραφή στην ομάδα «ΕΚΟ 2021-2022» στην πλατφόρμα MS TEAMS ακολουθείτε τα παρακάτω βήματα:
* Είσοδος στην ηλεκτρονική πλατφόρμα MS TEAMS με τους ιδρυματικούς κωδικούς του Πανεπιστημίου Ιωαννίνων
* Επιλογή : «Ομάδες» → «Συμμετοχή ή δημιουργία ομάδας» → «Συμμετάσχετε σε μια ομάδα με κωδικό»
* Εισαγωγή του κωδικού fjnlzdt
* **Συμπλήρωση και υποβολή** της ηλεκτρονικής φόρμας «Φόρμα συμπλήρωσης για τη Χορήγηση Οικονομικής Ενίσχυσης»